Euridika e Ilirisë

Euridika (, ) ishte mbretëreshë ilire nga viti 212 pes. deri mes viteve 189/181 pes. përndryshe gruaja e Pleuratit të Tretë dhe nëna e mbretit ilir, Gentit.

 Biografia  
Babai i saj ishte Mbreti Amunandri i Athamanisë. Në vitin 220 Euridika u martua me Pleuratin III, djalin e Skedilaidit, që i përkiste dinastisë ardiane të Mbretërisë ilire.  Euridika kishte tashmë një djalë, Karavantin, i cili më vonë, si gjysmëvëlla i Gentit, u bë një nga kryekomandantët e Mbretërisë Ilire. Nga martesa e Pleuratit dhe Euridikës lindën edhe dy djem: Platori dhe Genti. Burri i saj Pleurati III në vitin 212 u bë sundimtar i ilirëve, dhe vdiq diku mes viteve 189-181.  Në fron e pasoi djali i tij, Genti, i cili ndërkohë, në luftë për pushtet vrau të vëllain e tij, Platorin, dhe më pas u martua me Etlevën (Etutën).  Gjatë mbretërimit të Gentit, ai gradualisht u përball me Republikën Romake, dhe më pas pësoi një disfatë shkatërruese nga romakët gjatë Luftës së Tretë Romako-Ilire të vitit 168. Mbreti dhe familja e tij, të hequr nga froni, duke përfshirë nënën e tij, Euridikën, dy djemtë Pleuratin dhe Skerdilaidin vdiqën në mërgim në qytetin italian Iguvium.

 Shih edhe 
 Genti
 Pleurati III
 Mbretëria e Ilirisë
 Euridika II e Maqedonisë

 Literatura 
 Cabanes, Pierre. (1988) Les illyriens de Bardulis à Genthios (IVe–IIe siècles avant J.-C.). Paris: SEDES. Regard sur l’histoire, 65. ISBN 2718138416
 Ceka, Neritan. (2013) The Illyrians to the Albanians. Tirana: Migjeni. ISBN 9789928407467
 Hammond, N.G.L. (1966) The kingdoms of Illyria circa 400–167 B.C. The Annual of the British School at Athens, LXI. 239–253. o.

 Wilkes, John. (1992) The Illyrians. Oxford;  Cambridge: Blackwell. The Peoples of Europe, ISBN 0631146717

 Referime 

Kategoria:Mbretëresha (Iliria)
Kategoria:Mbretëria e Ilirisë